text: Blev gravid efter gentagne voldtægter
  17 september 2013 kl. 14.33
  En grum retssag begynder på mandag ved retten i Sønderborg, hvor en 22-årig er tiltalt for adskillige voldtægter på unge piger.
  Den 22-årige er tiltalt for at have begået vold og en række voldtægter.
  Pigerne blev voldtaget og mishandlet adskillige gange. En af pigerne blev gravid som følge af adskillige voldtægter.
  Voldtægterne fandt sted gennem to år, og gik ud over fire piger.
  To af dem var under 15.
  Udover voldtægterne er den 22-årige mand også tiltalt for forsøg på sex-tvang, trusler, vold, mishandling, vidnetrusler og vold mod tjenestemand i funktion.
  Han er tidligere dømt for at have begået to hjemmerøverier.
  